**บันทึกการประชุมสภา**

**องค์การบริหารส่วนตำบลหาดยาย สมัยสามัญ สมัยที่ ๔ ประจำปี ๒๕๕๗**

**ระว่างวันที่ ๑๕-๒๙ ธันวาคม ๒๕๕๗**

**ณ ที่ทำการองค์การบริหารส่วนตำบลหาดยาย**

**วันที่ ๒๖ ธันวาคม ๒๕๕๗ เวลา ๑๓.๓๐ น.**

------------------------------------------------------------------------

เลขานุการสภาฯ -ขอเชิญสมาชิกองค์การบริหารส่วนตำบลหาดยายเข้าห้องประชุม

 เวลา ๑๓.๓๐ น (เปิดประชุมเวลา **๑๓.๔๐น.**)

 - กราบเรียนท่านประธานสภาฯที่เคารพ กระผมนายคธาธร ไสสุวรรณ ส.อบต. หาดยาย ในฐานะเลขานุการสภาองค์การบริหารส่วนตำบลหาดยาย ขอกล่าวรายงานต่อท่านประธานสภา ฯ นายกฯ และ ส.อบต.หาดยาย ทุกท่าน ก่อนเริ่มการประชุมสภาองค์การบริหารส่วนตำบลหาดยาย ดังนี้

ตามที่สภาฯ หาดยายได้มีหนังสือขอเชิญ ส.อบต.หาดยาย และคณะผู้บริหารส่วนท้องถิ่นทุกท่านเข้าร่วมประชุมสภาฯในวันนี้ เนื่องด้วยสภาฯตำบลหาดยาย ต้องดำเนินการเปิดประชุมสภาฯ เพื่อให้สมาชิกองค์การบริหารส่วนตำบลหาดยายได้พิจารณาเรื่องต่างๆ ตามระเบียบวาระการประชุม

ดังนั้น ทางสภาองค์การบริหารส่วนตำบลหาดยาย ได้เชิญสมาชิกสภาฯ เข้าร่วมประชุมสภาองค์การบริหารส่วนตำบลหาดยาย สมัยสามัญ สมัยที่ ๔ ประจำปี ๒๕๕๗ และให้การประชุมสภาฯ เป็นไปตามระเบียบกระทรวงมะหาดไทยว่าด้วยข้อบังคับการประชุมสภาท้องถิ่น พ.ศ.๒๕๔๗ (แก้ไขเพิ่มเติมถึง (ฉบับที่๒)พ.ศ.๒๕๕๔ อย่างถูกต้อง ฉะนั้นสภาฯหาดยายจึงจำเป็นต้องเชิญ ส.อบต.หาดยายและคณะผู้บริหารทุกท่านเข้าประชุมสภาฯ ในวันนี้

และบัดนี้ มี ส.อบต. หาดยาย เข้าประชุมทั้งหมด ๒๖ ท่าน

 มี ส.อบต. หาดยาย ไม่เข้าประชุม - ท่าน

 มี ผู้เข้าร่วมประชุมทั้งหมด ๔ ท่าน

 มี นายธเรวัชร อบแพทย์ นายกฯ

 นายสฤษดิ์ เกิดเนตร รองนายกฯ

 นายสุชีพ ดำสุทธิ์ รองนายกฯ

 นายประเสริฐ ช่วยละแม เลขานุการนายกฯ

 เมื่อสมาชิกองค์การบริหารส่วนตำบลหาดยายได้เข้าร่วมประชุมครบองค์ประชุมเป็นที่เรียบร้อยแล้ว กระผมขอกราบเรียนเชิญ นายสยาม เที่ยงสุวรรณ ประธานสภาฯจุดธูป

เทียนบูชาพระรัตนตรัยและดำเนินการเปิดประชุมสภา ฯ ตามระเบียบวาระการประชุมต่อไปครับ

ประธานสภาฯ - ขอสวัสดีท่านนายกฯและสมาชิก อบต.หาดยาย ทุกท่าน กระผมนายสยาม เที่ยงสุวรรณประธานสภา ฯ วันนี้เป็นการประชุมสภาองค์การบริหารส่วนหาดยาย สมัยสามัญ สมัยที่ ๔ประจำปี ๒๕๕๗ และบัดนี้ มีสมาชิกองค์การบริหารส่วนตำบลหาดยายเข้าที่ประชุมเป็นที่เรียบร้อยแล้ว กระผมขอเปิดการประชุมสภาฯ ณ บัดนี้

-2-

**ระเบียบวาระที่ ๑ เรื่องที่ประธานแจ้งให้ที่ประชุมทราบ**

บัดนี้ มีสมาชิกเข้าห้องประชุมเป็นที่เรียบร้อยแล้วกระผมขอปรึกษากับท่านสมาชิก ฯ ว่าวันนี้ กระผมขอประชุมรวดเดียวจบไม่มีการพัก เนื่องจากมีเรื่องที่จะต้องพิจารณาให้แล้วเสร็จหลายหัวข้อ สมาชิกท่านใดมีอะไรสอบถามสงสัยเชิญครับ หากไม่มีกระผมขอเอาตามที่ได้กล่าวมาแล้วข้างต้นครับ

**ระเบียบวาระที่ ๒ เรื่อง รับรองรายงานการประชุมสภาองค์การบริหารส่วนตำบลหาดยาย**

๒.๑ เรื่อง รับรองรายงานการประชุมสภาองค์การบริหารส่วนตำบลหาดยาย สามัญ สมัยที่ ๓ ประจำปี ๒๕๕๗ วันที่ ๑๔ สิงหาคม ๒๕๕๗ ( คณะกรรมการตรวจรายงานการประชุมได้ตรวจรายงานการประชุมแล้ว )

 - มีส่วนใดที่จะต้องแก้ไขเพิ่มเติมขอเชิญสมาชิกสภาฯครับ

ประธานสภาฯ - ใครมีอะไรสอบถามแก้ไขเพิ่มเติมขอเชิญ หากไม่มีใครขอแก้ไขเพิ่มเติมกระผมขอมติรับรองรายงานการประชุมครั้งที่แล้วด้วยครับ

มติที่ประชุม เห็นชอบ ๒๓ คน

 ไม่เห็นชอบ - คน

งดออกเสียง ๓ คน

ไม่เข้าประชุม - คน

 ผู้เข้าประชุมทั้งหมด ๒๖ คน

จำนวนสมาชิกสภาฯ ทั้งหมด ๒๖ คน

ประธานสภาฯ ๒.๒ เรื่อง รับรองรายงานการประชุมสภาองค์การบริหารส่วนตำบลหาดยาย สามัญ สมัยที่ ๓ ครั้งที่ ๒ ประจำปี ๒๕๕๗ วันที่ ๒๐ สิงหาคม ๒๕๕๗ ( คณะกรรมการตรวจรายงานการประชุมได้ตรวจรายงานการประชุมแล้ว )

- มีส่วนใดที่จะต้องแก้ไขเพิ่มเติมขอเชิญสมาชิกสภาฯครับ

- ใครมีอะไรสอบถามแก้ไขเพิ่มเติมขอเชิญ หากไม่มีใครขอแก้ไขเพิ่มเติมกระผมขอมติรับรองรายงานการประชุมครั้งที่แล้วด้วยครับ

มติที่ประชุม เห็นชอบ ๒๓ คน

 ไม่เห็นชอบ - คน

งดออกเสียง ๓ คน

ไม่เข้าประชุม - คน

 ผู้เข้าประชุมทั้งหมด ๒๖ คน

จำนวนสมาชิกสภาฯทั้งหมด ๒๖ คน

ระเบียบวาระที่ ๓ **เรื่องเสนอสภา อบต.เพื่อทราบ**

๓.๑ รายงานผลปฏิบัติงานตามนโยบายที่ได้แถลงไว้ต่อสภาองค์การบริหารส่วนตำบล

หาดยาย ประจำปีงบประมาณ พ.ศ . ๒๕๕๗

นายกฯ - กราบเรียนท่านประธานสภา ฯ ที่เคารพกระผม นายธเรวัชร อบแพทย์ นายกฯ หาดยาย ขอเรียนต่อท่านประธานสภาฯและสมาชิกว่า

- จากผลปฏิบัติงานตามนโยบายที่ได้แถลงไว้ต่อสภาองค์การบริหารส่วนตำบลหาดยาย ประจำปีงบประมาณ พ.ศ . ๒๕๕๗ นั้น ขณะนี้ทาง อบต.ได้ดำเนินการตามแผนนโยบาย๗

-3-

ยุทธศาตร์ตามเอกสารที่ทาง อบต.ได้จัดทำให้ท่านสมาชิกได้ดูตามหนังสือเอกสารที่ได้ให้ไว้กับหนังสือเชิญประชุมสภา ฯ ซึ่งทาง อบต. ได้จัดทำเป็นหนังสือ รายงานแสดงผลการปฏิบัติงานตามแผนนโยบายที่ได้แถลงไว้ต่อ สภาองค์การบริหารส่วนตำบลหาดยาย ประจำปีงบประมาณ ๒๕๕๗ และในหนังสือดังกล่าวมีรายละเอียดต่างๆให้ท่านสมาชิกได้ดูการทำงานของทาง อบต.ตามแผนนโยบายที่ได้แถลงไว้ ทั้ง ๗ ยุทธศาสตร์หากสมาชิกท่านใดมีอะไรสอบถามเพิ่มเติมก็ขอเชิญครับ หากไม่มีกระผมขออนุญาตท่านประธานสภาฯ ชี้แจงถึงข้อ ๓.๕ ครับ

ที่ประชุม รับทราบ

๓.๒ เรื่อง รายงานผลการติดตามและประเมินผลแผนพัฒนาท้องถิ่น เรื่องดังกล่าวมี ๗ ยุทธศาสตร์เช่นกัน อบต.ก็ได้จัดทำหนังสือรายละเอียดไว้ให้กับท่านสมาชิกได้ดูและพิจารณาพร้อมกับหนังสือเชิญประชุมสภาฯ หากมีสมาชิกท่านใดมีอะไรสงสัยสามารถสอบถามเพิ่มเติมได้ครับ

ที่ประชุม รับทราบ

นายก อบต. หากไม่มีกระผมขอท่านประธานสภาฯไปเรื่อง ๓.๓ ครับ

 ๓.๓ เรื่อง รายงานการรับ-จ่ายประจำปีงบประมาณ พ.ศ. ๒๕๕๗

ในเรื่องดังกล่าว ทาง อบต.ก็ได้ทำเอกสารให้กับทางสมาชิกทุกท่านได้พิจารณาไว้แล้วในเอกสารการประชุมสภาฯ ในเรื่องรายงานการรับ-จ่ายประจำปีงบประมาณ พ.ศ. ๒๕๕๗ หากสมาชิกท่านใดมีอะไรสอบถามเพิ่มเติมขอเชิญครับ

ที่ประชุม รับทราบ

๓.๔ เรื่อง รายงานผลการจัดเก็บรายได้ ประจำปีงบปราณ พ.ศ.๒๕๕๗

ในเรื่องนี้กระผมเองก็มีเอกสารให้ท่านสมาชิกได้ดูได้ตรวจสอบเช่นกันหากท่านสงสัยอะไรตรงไหนเชิญสอบถามได้ครับเพื่อความรวดเร็วกระผมขอต่อในหัวข้อต่อไปครับ

ที่ประชุม รับทราบ

๓.๕ เรื่อง รายงานปรับลดเงินอุดหนุนกิจการที่เป็นสาธารณประโยชน์

เรื่องขอการปรับลดดังกล่าวทาง อบต.ได้ขอปรับลด เงินอุดหนุนเรื่องการจัดส่งเรือยาว ๓๒ ฝีพายของวัดหาดสำราญที่ทาง อบต.เคยอุดหนุน ไว้จำนวนเงิน ๔๕๐,๐๐๐ บาท ปรับลด ๕๐,๐๐๐ บาท เหลือ ๔๐๐,๐๐๐ บาท ส่วนรายละเอียดอื่นๆก็มีในเอกสารเช่นกันหากสมาชิกท่านใดสงสัยจะสอบถามเพิ่มเติมขอเรียนเชิญครับ

ประธานสภาฯ - มีใครสอบถามเพิ่มเติมหรือไม่

ที่ประชุม รับทราบ

ระเบียบวาระที่๔ เรื่อง เสนอสภา อบต.เพื่อพิจารณา

๔.๑ เรื่อง พิจารณาคัดเลือก นายกฤต จันจรัสศรี ตำแหน่ง นักประเมินราคาทรัพย์สิน ชำนาญการ เป็นคณะกรรมการตีราคาปานกลางของที่ดินรอบปี พ.ศ.๒๕๕๔-๒๕๕๗ ในเขตองค์การบริหารส่วนตำบลหาดยาย อำเภอหลังสวน จังหวัดชุมพร

สมาชิกสภาฯ - กราบเรียนท่านประธานสภาฯที่เคารพกระผมนายสมเจตน์ สุวรรณนิตย์ สมาชิกสภาฯ อบต.หมู่ที่ ๘ กระผมขอให้ผู้ที่ดำเนินการในเรื่องดังกล่าวอธิบายรายละเอียด ก่อนที่จะมีการขอมติ เพื่อให้สมาชิกได้พิจารณาด้วยครับประธานสภาฯโปรดพิจารณาด้วยครับ

-4-

ประธานสภาฯ - เชิญนายกฯชี้แจงครับ

นายกฯ - กราบเรียนท่านประธานสภาฯที่เคารพกระผม นายธเรวัชร อบแพทย์ นายกฯหาดยายขอเรียนต่อท่านประธานและสมาชิกว่า การที่ทาง อบต.ได้เสนอนายกฤต จันจรัสศรี ตำแหน่ง นักประเมินราคาทรัพย์สินชำนานการ เป็นคณะกรรมการตีราคาปานกลางของที่ดินนั้น เป็นไปตามระเบียบของทาง อบต. ที่มีเจ้าหน้าที่ทางราชการหนึ่งคนและมาจากสมาชิกหนึ่งคนครับ ซึ่งที่ดินในตำบลหาดยายจะมีราคาประเมินในแต่ละพื้นที่ไม่เท่ากันครับ

สมาชิกสภาฯ - กราบเรียนท่านประธานสภาฯที่เคารพ กระผมนายสมเจตน์ สุวรรณนิตย์ สมาชิกสภาฯ อบต.หมู่ที่ ๘ กระผมขอถามผู้บริหารว่า ๑. การประเมินราคาที่ดินดังกล่าวเชื่อมโยงถึงการเก็บภาษีปีงบประมาณ ในปี พ.ศ. ๒๕๕๙ หรือไม่ ๒.การจัดเก็บภาษีดังกล่าวเชื่อมโยงถึงพื้นที่ ส.ป.ก ด้วยหรือไม่

ประธานสภาฯ - ขอนายกฯชี้แจง

นายกฯ - กราบเรียนท่านประธานสภา ฯ ที่เคารพกระผม นายธเรวัชร อบแพทย์ นายก ฯ หาดยาย ขอเรียนต่อท่านประธานและสมาชิก ว่าเรื่องการประเมินราคาที่ดินไม่เกี่ยวกับการจัดเก็บภาษีท้องที่ และพื้นที่ ส.ป.ก ก็ไม่เกี่ยวข้องครับ

ประธานสภาฯ - ใครมีอะไรสอบถามเพิ่มเติมหรือไม่ หากไม่มีขอมติที่ประชุมด้วยครับ

มติที่ประชุม เห็นชอบ ๒๓ คน

 ไม่เห็นชอบ - คน

งดออกเสียง ๓ คน

ไม่เข้าประชุม - คน

 ผู้เข้าประชุมทั้งหมด ๒๖ คน

จำนวนสมาชิกสภาฯทั้งหมด ๒๖ คน

ประธานสภาฯ ๔.๒ เรื่อง พิจารณาคัดเลือก สมาชิกองค์การบริหารส่วนตำบลหาดยาย จำนวนหนึ่งท่าน เป็นคณะกรรมการตีราคาปานกลางของที่ดินรอบปี พ.ศ.๒๕๕๔-๒๕๕๗ ในเขตองค์การบริหารส่วนตำบลหาดยาย อำเภอหลังสวน จังหวัดชุมพร (ควรเลือกและเสนอผู้ที่มีความรู้ด้านประเมินทุนทรัพย์)

ประธานสภาฯ - ขอเชิญสมาชิกเสนอชื่อเลือกสมาชิกหนึ่งท่าน

สมาชิกสภาฯ - กราบเรียนท่านประธานสภา ฯ ที่เคารพ กระผมนายนิคม มุขสุข สมาชิกสภาฯ อบต.หมู่ที่ ๖ ขอเสนอ นายสมเจตน์ สุวรรณนิตย์ สมาชิกสภา ฯ อบต.หมู่ที่ ๘ ครับ

ประธานสภาฯ - ใครจะเสนอใครอีกหรือไม่

สมาชิกสภาฯ - กราบเรียนท่านประธานสภา ฯ ที่เคารพ กระผมนายสมเจตน์ สุวรรณนิตย์ สมาชิกสภาฯ อบต.หมู่ที่ ๘ กระผมขอสละสิทธ์ไม่รับตำแหน่งทางด้านนี้ครับเนื่องจากกระผมไม่มีความรู้ความสามารถในเรื่องของการเป็นคณะกรรมการตีราคาปานกลางของที่ดินครับ

ประธานสภาฯ - ท่านสมเจตน์ สุวรรณนิตย์ สมาชิกสภาฯ อบต.หมู่ที่ ๘ ไม่ขอรับตำแหน่งดังกล่าว

ฉะนั้นขอให้สมาชิกสภาฯ เสนอคนต่อไป

สมาชิกสภาฯ - กราบเรียนท่านประธานสภา ฯ ที่เคารพ กระผมนายสมเจตน์ สุวรรณนิตย์ สมาชิกสภา ฯ อบต.หมู่ที่ ๘ กระผมขอเสนอ นายพันศักดิ์ พันธรัตน์ ส.อบต.หมู่ที่ ๑๒ ครับ

ประธานสภาฯ - ใครจะเสนอใครอีกหรือไม่ขอผู้รับรองสองท่าน

-5-

๑.นายณรงค์ จันทร์ศิริ ส.อบต.หมู่ที่ ๓ ๒. นายวิชาญ แก้วสุวรรณ ส.อบต.หมู่ที่ ๗

ประธานสภาฯ - ใครจะเสนอใครอีกหรือไม่หากไม่มีกระผมขอมติที่ประชุมด้วยครับ

มติที่ประชุม เห็นชอบ ๒๓ คน

 ไม่เห็นชอบ - คน

งดออกเสียง ๓ คน

ไม่เข้าประชุม - คน

 ผู้เข้าประชุมทั้งหมด ๒๖ คน

จำนวนสมาชิกสภาฯทั้งหมด ๒๖ คน

สมาชิกสภาฯ - กราบเรียนท่านประธานสภา ฯ ที่เคารพ กระผมนายพันศักดิ์ พันธรัตน์ สมาชิกสภา

อบต.หมู่ที่ ๑๒ ขอขอบคุณทุกท่านที่ไว้วางใจให้กระผมทำหน้าที่นี้ครับ

ประธานสภาฯ ๔.๓ เรื่อง ขออนุมัติจ่ายขาดเงินสะสม โครงการขยายผิวจราจรถนนคอนกรีตเสริมเหล็ก ขนาดกว้าง ๒.๐๐ เมตร ยาว ๒๐๐.๐๐ เมตร หนา ๐.๑๕ เมตร หรือพื้นที่ผิวจราจรคอนกรีตเสริมเหล็กไม่น้อยกว่า ๔๐๐ ตารางเมตร ไหล่ทางลูกรังข้างละ ๐.๕๐ เมตร ๑ ข้าง สายหัวตะเคียน-ในกริม หมู่ที่ ๕ ตำบลหาดยาย งบประมาณ ๒๗๓,๐๐๐ บาท (ตามรูปแบบรายละเอียดที่ อบต.กำหนด)

สมาชิกสภาฯ - กราบเรียนท่านประธานสภาฯที่เคารพ กระผมนายสมเจตน์ สุวรรณนิตย์ สมาชิกสภาฯ อบต.หาดยาย หมู่ที่ ๘ กระผมขอเรียนต่อท่านประธานว่าก่อนที่จะมีการลงมติเห็นชอบโครงการดังกล่าว กระผมขอให้ท่านประธานสภา ฯ ได้เปิดโอกาสให้สมาชิกในพื้นที่หมู่ที่๕ ซึ่งเป็นเจ้าของโครงการได้อธิบายรายละเอียดถึงเหตุและผลความจำเป็นในการดำเนินโครงการดังกล่าวด้วยครับ

ประธานสภาฯ - ขอเชิญ สมาชิก อบต. หมู่ที่ ๕ ครับ

สมาชิกสภาฯ - กราบเรียนท่านประธานสภา ฯ ที่เคารพ กระผมนายเจริญศักดิ์ ฉิมสะอาด สมาชิกสภาฯ อบต.หาดยาย หมู่ที่ ๕ ขอเรียนต่อสมาชิกสภา ฯ ทุกท่านว่าโครงการดังกล่าว มีความจำเป็นอย่างมากที่จะต้องขยายผิวจราจรถนนคอนกรีตเสริมเหล็ก เนื่องจากถนนเส้นนี้ มีพี่น้องประชาชนใช้สัญจรไปมาเป็นจำนวนมาก และขณะนี้ถนนลูกรัง มีสภาพเป็นหลุมเป็นบ่อทำให้ประชาชนที่ใช้ประโยชน์จากถนนเส้นนี้เกิดความลำบากครับ

ประธานสภาฯ - ใครมีอะไรสอบถามเพิ่มเติมอีกหรือไม่ หากไม่มีกระผมขอมติที่ประชุมด้วยครับ

มติที่ประชุม เห็นชอบ ๒๓ คน

 ไม่เห็นชอบ - คน

งดออกเสียง ๓ คน

ไม่เข้าประชุม - คน

 ผู้เข้าประชุมทั้งหมด ๒๖ คน

จำนวนสมาชิกสภาฯทั้งหมด ๒๖ คน

ประธานสภาฯ ๔.๔ เรื่อง ขออนุมัติจ่ายขาดเงินสะสม โครงการก่อสร้างถนนคอนกรีตเสริมเหล็ก ขนาดกว้าง ๔.๐๐ เมตร ยาว ๒๐๐.๐๐ เมตร หนา ๐.๑๕ เมตร หรือพื้นที่ผิวจราจรคอนกรีตเสริมเหล็กไม่น้อยกว่า ๘๐๐ ตารางเมตร ไหล่ทางลูกรังข้างละ ๐.๕๐ เมตร ทั้ง ๒ ข้าง

-6-

สายคอสัน-คลองโกฎิ หมู่ที่ ๑๒ ตำบลหาดยาย งบประมาณ ๔๙๘,๐๐๐ บาท (ตามรูปแบบรายละเอียดที่ อบต.กำหนด)

สมาชิกสภาฯ - กราบเรียนท่านประธานสภา ฯ ที่เคารพ กระผมนายพันศักดิ์ พันธรัตน์ สมาชิกสภาฯ อบต.หมู่ที่ ๑๒ ขอชี้แจงต่อท่านสมาชิกว่า โครงการดังกล่าวจะช่วยบรรเทาความเดือดร้อนให้กับพี่น้องประชาชนที่ใช้ถนนเส้นนี้ เนื่องจากถนนเส้นนี้เดิมเป็นถนนลูกรังจะเกิดปัญหามากในช่วงฤดูฝน เพราะเป็นพื้นที่เขา ทำให้ประชาชนที่ต้องบรรทุกพืชผลทางการเกษตรมีความลำบากและอาจเกิดอันตรายได้ครับ

ประธานสภาฯ - ใครมีอะไรสอบถามเพิ่มเติมอีกหรือไม่ หากไม่มีกระผมขอมติที่ประชุมด้วยครับ

มติที่ประชุม เห็นชอบ ๒๓ คน

 ไม่เห็นชอบ - คน

งดออกเสียง ๓ คน

ไม่เข้าประชุม - คน

 ผู้เข้าประชุมทั้งหมด ๒๖ คน

จำนวนสมาชิกสภาฯทั้งหมด ๒๖ คน

ประธานสภาฯ ๔.๕ เรื่อง ขออนุมัติจ่ายขาดเงินสะสม โครงการก่อสร้างถนนคอนกรีตเสริมเหล็ก ขนาดกว้าง ๔.๐๐ เมตร ยาว ๒๐๐.๐๐ เมตร หนา ๐.๑๕ เมตร หรือพื้นที่ผิวจราจรคอนกรีตเสริมเหล็กไม่น้อยกว่า ๘๐๐ ตารางเมตร ไหล่ทางลูกรังข้างละ ๐.๕๐ เมตร ทั้ง ๒ ข้าง ซอย ๑๙ นิ้ว หมู่ที่ ๑๐ ตำบลหาดยาย งบประมาณ ๕๐๗,๐๐๐ บาท (ตามรูปแบบรายละเอียดที่ อบต.กำหนด

สมาชิกสภาฯ - กราบเรียนท่านประธานสภา ฯ ที่เคารพ กระผมนายสันติสุข ภู่พยัคฆ์ สมาชิกสภาฯ อบต.หมู่ที่ ๑๐ ขอชี้แจงต่อท่านสมาชิกว่า โครงการดังกล่าวทางคณะกรรมการหมู่บ้านเห็นควรให้มีการก่อสร้างครับ

ประธานสภาฯ - ใครมีอะไรสอบถามเพิ่มเติมอีกหรือไม่ หากไม่มีกระผมขอมติที่ประชุมด้วยครับ

มติที่ประชุม เห็นชอบ ๒๓ คน

 ไม่เห็นชอบ - คน

งดออกเสียง ๓ คน

ไม่เข้าประชุม - คน

 ผู้เข้าประชุมทั้งหมด ๒๖ คน

จำนวนสมาชิกสภาฯทั้งหมด ๒๖ คน

ประธานสภาฯ ๔.๖ เรื่อง ขออนุมัติจ่ายขาดเงินสะสม โครงการก่อสร้างท่อหลอดเหลี่ยม คสล.

ขนาดกว้าง ๒.๑๐ เมตร สูง ๒.๑๐ เมตร ยาว ๘.๐๐ เมตร ชนิด ๓ ช่อง ซอยเหวกบ หมู่ที่ ๘ ตำบลหาดยาย งบประมาณ ๕๔๔,๐๐๐ บาท (ตามรูปแบบรายละเอียดที่ อบต.กำหนด)

สมาชิกสภาฯ - กราบเรียนท่านประธานสภาฯที่เครารพ กระผม นายสมเจตน์ สุวรรณนิตย์ สมาชิกสภาฯ อบต.หมู่ที่ ๘ จากอุทกภัย ปี พ.ศ. ๒๕๕๖ ทางซอยเหวกบ หมู่ที่ ๘ ได้ขาดลง อบต.ส่งโครงการไปที่จังหวัดแต่ไม่ได้งบประมาณที่จะมาแก้ปัญหา ประชาชนที่ใช้สัญจรลำบาก

-7-

มีรถมอเตอร์ไซน์ตกลงไป ๒ คัน ขอขอบคุณทีมบริหารที่ได้จัดงบประมาณมาแก้ไขปัญหาและขอเสียงสมาชิกสภา ฯ ช่วยอนุมัติด้วย

ประธานสภาฯ - ใครมีอะไรสอบถามเพิ่มเติมอีกหรือไม่ หากไม่มีกระผมขอมติที่ประชุมด้วยครับ

มติที่ประชุม เห็นชอบ ๒๓ คน

 ไม่เห็นชอบ - คน

งดออกเสียง ๓ คน

ไม่เข้าประชุม - คน

 ผู้เข้าประชุมทั้งหมด ๒๖ คน

จำนวนสมาชิกสภาฯทั้งหมด ๒๖ คน

ประธานสภาฯ ๔.๗ เรื่อง ขออนุมัติจ่ายขาดเงินสะสม โครงการก่อสร้างถนนคอนกรีตเสริมเหล็ก ซอยตาแคล้ว หมู่ที่ ๙ ตำบลหาดยาย ขนาดกว้าง ๔.๐๐ เมตร ยาว ๑๘๕.๐๐ เมตร หนา ๐.๑๕ เมตร หรือพื้นที่ผิวจราจรคอนกรีตเสริมเหล็กไม่น้อยกว่า ๗๔๐ ตารางเมตร ไหล่ทางลูกรังข้างละ ๐.๕๐ เมตร ทั้ง ๒ ข้าง งบประมาณ ๖๗๓,๐๐๐ บาท (ตามรูปแบบรายละเอียดที่ อบต.กำหนด)

ประธานสภาฯ - ใครมีอะไรสอบถามเพิ่มเติมอีกหรือไม่

สมาชิกสภาฯ - กราบเรียนท่านประธานสภา ฯ ที่เคารพ กระผม นายสุรศักดิ์ แก้วประดิษฐ์ สมาชิก

สภาฯ อบต.หมู่ที่ ๙ ขอขอบคุณที่ท่านนายกฯที่ได้เห็นความสำคัญดำเนินโครงการดังกล่าว แต่กระผมตั้งข้อสังเกตุและชาวบ้านฝากถามกระผมมาว่า ทำไม ท่านนายกฯ จึงได้ดำเนินโครงการในซอยดังกล่าวทั้งที่มีบ้านผู้อยู่อาศัยประมาณ ๕ หลังคาเรือน ครับ

นายกฯ - กราบเรียนท่านประธานสภาฯ ที่เคารพกระผม นายธเรวัชร อบแพทย์ นายก ฯ หาดยายขอเรียนต่อท่านประธานและสมาชิกว่า เรื่องการดำเนินโครงดังกล่าวกระผมมีความจำเป็นที่จะต้องก่อสร้างถนนคอนกรีต เนื่องจาก ในซอยตาแคล้วมีประชาชนมีบ้านเรือนและที่ดินประมาณ ๑๑ ราย และถนนดังกล่าวได้ชำรุดเสียหายทุกปี และบ้านของมารดากระผมก็ได้อยู่ในนั้นเช่นกัน กระผมจึงทราบปัญหาดี ในซอยนั้นจึงมีความลำบากในการใช้สัญจรไปมาของประชาชนครับ

ประธานสภาฯ - ใครมีอะไรสอบถามเพิ่มเติมอีกหรือไม่หากไม่มีกระผมขอมติที่ประชุมด้วยครับ

มติที่ประชุม เห็นชอบ ๒๒ คน

 ไม่เห็นชอบ - คน

งดออกเสียง ๔ คน

ไม่เข้าประชุม - คน

 ผู้เข้าประชุมทั้งหมด ๒๖ คน

จำนวนสมาชิกสภา ฯ ทั้งหมด ๒๖ คน

ประธานสภาฯ ๔.๘ เรื่อง ขออนุมัติจ่ายขาดเงินสะสม โครงการซ่อมแซมถนนลูกรัง ซอยแพรกเศียร หมู่ที่ ๑๐ ตำบลหาดยาย ขนาดกว้าง ๔. ๐๐ เมตร ยาว ๑,๗๓๐ เมตร หรือมีผิวจราจรลูกรังไม่น้อยกว่า ๖,๙๒๐ ตารางเมตร งบประมาณ ๒๕๕,๐๐๐ บาท (ตามรูปแบบรายละเอียดที่ อบต. กำหนด

ประธานสภาฯ -ใครมีอะไรสอบถามเพิ่มเติมอีกหรือไม่

-8-

สมาชิกสภาฯ - กราบเรียนท่านประธานสภา ฯ ที่เคารพ กระผมนายสันติสุข ภู่พยัคฆ์ สมาชิก สภา ฯ อบต.หมู่ที่ ๑๐ ขอชี้แจงต่อท่านสมาชิกว่า ซอยแพรกเศียรไม่มีการซ่อมแซมมาเป็นเวลานานแล้ว ขณะนี้ถนนได้เกิดชำรุดเสียหาย การสัญจรของชาวบ้านลำบากครับ

ประธานสภาฯ - ใครมีอะไรสอบถามเพิ่มเติมอีกหรือไม่ หากไม่มีกระผมขอมติที่ประชุมด้วยครับ

มติที่ประชุม เห็นชอบ ๒๓ คน

 ไม่เห็นชอบ - คน

งดออกเสียง ๓ คน

ไม่เข้าประชุม - คน

 ผู้เข้าประชุมทั้งหมด ๒๖ คน

จำนวนสมาชิกสภาฯทั้งหมด ๒๖ คน

ประธานสภาฯ ๔.๙ เรื่อง ขออนุมัติจ่ายขาดเงินสะสม โครงการซ่อมแซมถนนลูกรัง พร้อมวางท่อระบายน้ำ คสล.ซอยช่องมืด หมู่ที่ ๑๐ ตำบลหาดยาย ขนาดกว้าง ๔.๐๐ เมตร ยาว ๑,๐๘๐ เมตร หรือมีผิวจราจรลูกรังไม่น้อยกว่า ๔,๓๒๐ ตารางเมตร งบประมาณ ๒๒๒,๐๐๐ บาท (ตามรูปแบบรายละเอียดที่ อบต. กำหนด)

สมาชิกสภาฯ - กราบเรียนท่านประธานสภา ฯ ที่เคารพ กระผม นายสันติสุข ภู่พยัคฆ์ สมาชิกสภาฯ อบต.หมู่ที่ ๑๐ ขอชี้แจงต่อท่านสมาชิกว่า โครงการดังกล่าวที่ได้ขอความเห็นชอบจากสภาฯ แห่งนี้เนื่องจาก พี่น้องประชาชนเกิดความลำบากในช่วงฤดูฝนเป็นอย่างมากตั้งแต่ปลายปี พ.ศ. ๒๕๕๖ จนถึง ปัจจุบันครับ

ประธานสภาฯ - ใครมีอะไรสอบถามเพิ่มเติมอีกหรือไม่ หากไม่มีกระผมขอมติที่ประชุมด้วยครับ

มติที่ประชุม เห็นชอบ ๒๓ คน

 ไม่เห็นชอบ - คน

งดออกเสียง ๓ คน

ไม่เข้าประชุม - คน

 ผู้เข้าประชุมทั้งหมด ๒๖ คน

จำนวนสมาชิกสภาฯ ทั้งหมด ๒๖ คน

ประธานสภาฯ ๔.๑๐ เรื่องพิจารณากำหนดวันเริ่มประชุมสมัยแรก ประจำปี พ.ศ.๒๕๕๘ และระยะเวลาของสมัยประชุมสมัยแรกจำนวนกี่วัน

สมาชิกสภาฯ - กราบเรียนท่านประธานสภาฯ ที่เคารพ กระผมนายพันศักดิ์ พันธรัตน์ สมาชิกสภาฯ อบต.หมู่ที่ ๑๒ กระผมมีความเห็นว่าการกำหนดวันเวลาดังกล่าวมีความเหมาะสมแก่การประชุมสภาฯครับ คือวันที่ ๑-๑๕ กุมภาพันธ์ ๒๕๕๘ จำนวน ๑๕ วัน

ประธานสภาฯ - มีสมาชิกท่านใดจะขอเพิ่มเติมหรือเปลี่ยนแปลงแก้ไขวันเวลาในการประชุมสภา ฯหรือไม่ หากไม่มีกระผมขอมติที่ประชุมครับ

มติที่ประชุม เห็นชอบ ๒๓ คน

 ไม่เห็นชอบ - คน

งดออกเสียง ๓ คน

ไม่เข้าประชุม - คน

 ผู้เข้าประชุมทั้งหมด ๒๖ คน

-9-

ประธานสภาฯ - ระเบียบวาระที่ ๕ เรื่องอื่นๆ (ถ้ามี)

 ๕.๑ เรื่อง น้ำประปาเพื่อการเกษตร หมู่ที่ ๓

สมาชิก - กราบเรียนท่านประธานสภา ฯ ที่เคารพ กระผมนายณรงค์ จันทร์ศิริ สมาชิก อบต.หมู่ที่ ๓

ขอเรียนต่อท่านนายกฯและสมาชิกทุกท่านว่า ขณะนี้ชาวบ้านเริ่มมีความต้องการใช้น้ำประปาเพื่อการเกตษร เพราะเริ่มเข้าช่วงหน้าแล้งอีกประมาณหนึ่งเดือนข้างหน้า ขณะนี้ทาง อบต.ได้ดำเนินโครงการดังกล่าวแล้วแต่ประชาชนยังไม่ได้ใช้น้ำ จึงขอฝากท่านนายก ช่วยแก้ไขปัญหาด้วย

๕.๒ เรื่องการจัดซื้อหม้อแปลงไฟฟ้าประปา หมู่ที่๓ เช่นเดียวกันขอความอนุเคราะห์ท่านนายกช่วยดำเนินการด้วยครับ

๕.๓ การซ่อมแซมถนนลูกรัง สายหาดยาย-ท่ามะพลา หมู่ที่ ๓ และหมู่ที่ ๔ กระผมเคยเสนอในสภาแห่งนี้ให้ท่านนายกฯ ช่วยดำเนินการซ่อมแซมแก้ไขแล้วแต่ในขณะนี้พี่น้องประชาชนลำบากในการใช้ถนนเส้นนี้มากจึงฝากผู้บริหารไว้ด้วยครับ

เลขานุการสภาฯ - กราบเรียนท่านประธานสภา ฯ ที่เคารพ กระผมนาย คธาธร ไสสุวรรณ สมาชิก อบต.

หาดยาย หมู่ที่ ๓ และ ในฐานะเลขานุการสภาองค์การบริหารส่วนตำบลหาดยาย กระผมมีเรื่องที่จะปรึกษากับท่านนายก ฯ และสมาชิกทุกท่านในสภา ฯ แห่งนี้ว่า ๑. ในเรื่องของการใช้จ่ายงบประมาณ เงินสะสม ขององค์การบริหารส่วนตำบลหาดยายนั้น มีการใช้งบประมาณที่อาจจะมากเกินไป โดยดูจากเอกสารวาระการประชุมแล้ว ตั้งแต่ระเบียบวาระที่ ๔.๓ ถึง ๔.๑๐ เป็นการขออนุมัติจ่ายขาดเงินสะสมทั้งหมดถ้าดูจากตัวเลขทั้งหมด

หลายล้านบาท เพราะฉะนั้นกระผมจึงอยากให้ท่านนายกฯใช้จ่ายเงินสะสมเท่าที่จำเป็นและคำนึงถึงความเดือนร้อนของพี่น้องประชาชนเป็นหลักและต้องคำนึงถึงสถานะด้านการคลัง เงินสะสม เพราะการใช้จ่ายเงินสะสมนั้นควรประหยัดไว้ใช้จ่ายเมื่อเกิดเหตุสถานการณ์ฉุกเฉินบ้าง เช่น เกิดภัยพิบัติ เกิดภัยแล้ง ภายในตำบลหาดยายครับต่อมา ในวาระอื่นเรื่อง

๕.๑ น้ำประปาเพื่อการเกษตร ของหมู่ที่ ๓ นั้น ขณะนี้ชาวบ้านเริ่มวิตกเรื่องภัยแล้งในอีกประมาณหนึ่งเดือนข้างหน้า เพราะฉะนั้นกระผมขอให้ท่านนายก รีบดำเนินการบริหารจัดการเรื่องน้ำการเกษตรของ หมู่ที่ ๓

๕.๒ เรื่องการจัดซื้อหม้อแปลงไฟฟ้าประปา หมู่ที่ ๓ ตามที่กระผมได้ทราบมา ทางไฟฟ้ามีสามทางเลือกให้กับทาง อบต.ได้ตัดสินใจเลือกในการแก้ไขปัญหาให้กับชาวบ้านของหมู่ที่ ๓ ทางที่ ๑. การเช่า ๒. ซื้อใหม่ ๓. ซ่อม เพราะฉะนั้นท่านนายกฯ จะต้องรีบตัดสินใจอย่างใดอย่างหนึ่ง เพื่อรีบแก้ปัญหาดังกล่าวเพราะหม้อแปลงไฟฟ้าที่จะใช้ที่โรงสูบน้ำประปาเพื่อการเกษตรได้เสียมาประมาณ ๒ เดือนและเมื่อติดตั้งเรียบร้อยทาง อบต. ก็ต้องบริหารจัดการน้ำให้ดีทั้งน้ำเพื่อการเกษตรและเพื่ออุปโภคบริโภค โดยที่ประชาชนในพื้นที่หมู่ที่ ๓ จะต้องไม่ได้รับความเดือดร้อน

๕.๓ เรื่องการซ่อมถนนลูกรัง สายหาดยาย-ท่ามะพลา หมู่ที่ ๓ และ๔ เนื่องจากขณะนี้ถนนเส้นนี้ประชาชนแทบใช้งานไม่ได้ ในช่วงหน้าฝน กระผมจำได้ว่าประมาณต้นปี พ.ศ.๒๕๕๗ ท่านนายกฯ ใช้งบประมาณของ อบต. เข้าไปซ่อมแซมถนนดังกล่าวโดยการใช้ลูกรังเข้าไปถมอัดบดมาแล้วครั้งหนึ่ง แต่กระผมได้พบปัญหาและสาเหตุที่ทำให้ถนนสายนี้ชำรุด

-10-

เสียหาย เมื่อทาง อบจ. ได้เข้าช่วยเหลือในการกรีดอัดบดใหม่อีกครั้งพบว่า ลูกรังที่ทาง อบต.เคยใช้ในการกรีดอัดบดนั้นส่วนใหญ่เป็นดินมากกว่าลูกรัง เมื่อฝนตกลงมาทำให้บริเวณดังกล่าวเกิดพื้นดินอ่อนตัวถนนหยุบ เป็นร่อง ลึก ฉะนั้นกระผมขอให้ท่านนายกฯ ช่วยเร่งดำเนินการแก้ไขปัญหาดังกล่าวด้วยครับ

๖.เรื่องการตั้งงบประมาณรายจ่ายประจำปี ของฝ่ายสภา ฯ

เนื่องด้วยฝ่ายสภาองค์การบริหารส่วนตำบลหาดยายเป็นข้าราชการส่วนหนึ่งขององค์กรปกครองส่วนท้องถิ่นที่มีค่าใช้จ่ายในการดำเนินการกิจการเกี่ยวกับการประชุมสภา ฯ ในแต่ละครั้ง ในหนึ่งปีงบประมาณท่านควรที่จะตั้งงบประมาณสัก ๕๐,๐๐๐ หรือ ๑๐๐,๐๐๐ บาท ขึ้นอยู่กับความเหมาะสมในการใช้จ่ายของสภาฯ กระผมจึงขอฝากท่านนายก ฯ พิจารณาเรื่องดังกล่าวด้วย แล้วจึงเสนอสภา ฯ เป็นลำดับต่อไปครับ

นายกฯ - กราบเรียนท่านประธานสภา ฯ ที่เคารพกระผม นายธเรวัชร อบแพทย์ นายก ฯ หาดยาย ขอเรียนต่อท่านสมาชิก หมู่ที่ ๓ ว่า

1. น้ำประปาเพื่อการเกษตร ของหมู่ที่ ๓ กระผมก็ไม่ได้นิ่งนอนใจในเรื่องดังกล่าว ในปีนี้กระผมขอทดลองใช้น้ำในสระหมู่ที่ ๓ ก่อนเพราะเมื่อปีที่แล้วน้ำในสระเกิดแห้งเลยไม่แน่ใจว่าจะได้หรือเปล่า หากว่าใช้ได้จะต้องเอาเข้าสภาเพื่อตราเป็นข้อบัญญัติการใช้น้ำครับ
2. เรื่องการจัดซื้อหม้อแปลงไฟฟ้าประปา หมู่ที่ ๓ ขณะนี้ทาง อบต.ได้รับหนังสือจากทางไฟฟ้าแล้วเมื่อวันที่ ๑๔ พฤศจิกายน ที่ผ่านมา แต่ทาง อบต.ไม่ได้แจ้งให้ท่านสมาชิกทราบ ทาง อบต. ได้ตัดสินใจขอเช่าจากทางไฟฟ้า โดยเสียค่าเช่าประมาณเดือนละ ๖๑๐ บาท อีกไม่นานทางไฟฟ้าจะมาติดตั้งให้ และค่าใช้จ่ายในการติดตั้งประมาณ ๓๐,๐๐๐ บาท
3. เรื่องการซ่อมถนนลูกรัง สายหาดยาย-ท่ามะพลา หมู่ที่ ๓ และ๔ นั้นกระผมเองกำลังหาทางแก้ไขอยู่เช่นกัน โดยจะขอปรึกษาเรื่องรายละเอียดกับทาง อบจ. ก่อนว่าจะดำเนินการในการช่วยเหลือพี่น้องประชาชนอย่างไร
4. เรื่องการใช้จ่าย เงินสะสมของทาง อบต. กระผมขอเรียนกับท่านสมาชิกว่า กระผมได้ใช้จ่ายอย่างเหมาะสม และได้กันเงินส่วนหนึ่งไว้ ใช้ในยามที่จำเป็นเช่นการเกิดอุทกภัย หรือภัยแล้ง เพราะฉะนั้นสมาชิกทุกท่านไม่ต้องเป็นห่วงครับงบประมาณที่ใช้ ใช้เพื่อประโยชน์ของประชาชนในตำบลหาดยายทั้งสิ้นครับ

สมาชิกสภาฯ - กราบเรียนท่านประธานสภาฯ ที่เคารพ กระผมนายประภาส สุขขาว สมาชิกสภาฯ อบต.หมู่ที่ ๔ ขอปรึกษานายก ฯ เรื่อง ซ่อมแซมถนนลูกรัง ซอย อบต.พัฒนา หมู่ที่ ๔ ครับ ว่าขณะนี้ถนนดังกล่าวมีสภาพเป็นหลุม เป็นบ่อประชาชนที่ใช้ทางเส้นนี้ได้รับความเดือดร้อนจึงขอให้นายก ฯ ช่วยเหลือด้วย

๒. เรื่องฟ้าสาธารณะไม่ทราบว่าขณะนี้ทาง อบต.ได้ดำเนินการแล้วหรือไม่อย่างไร

๓. เรื่องกล้องวงจรปิด โครงการดังกล่าว ทาง อบต.ได้ดำเนินติดตั้งแล้วหรือไม่อย่างไรครับ

นายกฯ - กราบเรียนท่านประธานสภา ฯ ที่เคารพกระผม นายธเรวัชร อบแพทย์ นายกฯ หาดยายขอเรียนต่อท่านสมาชิก หมู่ที่ ๔ ว่า

-๑1-

1. เรื่อง การซ่อมแซมถนนลูกรัง ซอย อบต.พัฒนา ขณะนี้ทาง อบต.ไม่มีเอกสารในการดำเนินโครงการ เพราะฉะนั้นให้สมาชิก ทำเอกสารมายัง อบต. และทาง อบต. จะได้ดำเนินโครงการตามขั้นตอนต่อไป
2. เรื่องไฟฟ้าสาธารณะ ตามจุดเสี่ยงต่างๆ ขณะนี้ทาง อบต. ยังขาดรายละเอียดจากการสำรวจพื้นที่จะติดตั้งในจุดต่างๆ ในหมู่บ้านเพราะฉะนั้นขอให้สมาชิกเขตช่วยสำรวจรายละเอียดให้ด้วยกระผมจะได้รวบรวมเอกสารหลักฐานนำเรื่องเข้าสู่สภา ฯ เพื่อขออนุมัติเงินงบประมาณในการจัดซื้อจัดจ้าง
3. เรื่องกล้องวงจรปิด ขอเรียนต่อท่านสมาชิกว่า ไม่สามารถจัดซื้อจัดจ้างได้เพราะไม่มีผู้จัดซื้อจัดจ้างขณะนี้งบในการดำเนินการของปี พ.ศ ๒๕๕๗ เรื่องกล้องวงจรปิดได้ตกแล้วครับ

สมาชิกสภาฯ - กราบเรียนท่านประธานสภา ฯ ที่เคารพ กระผมนายสมเจตน์ สุวรรณนิตย์ สมาชิกสภาฯ อบต.หมู่ที่ ๘ กระผมขอยืนยันว่า ในหมู่ที่ ๘ ของกระผมเองได้จัดทำเอกสารรายละเอียดส่งให้กับทาง อบต.เป็นที่เรียบร้อยแล้ว และหมู่อื่นก็น่าจะเรียบร้อยแล้ว ไม่ทราบว่า ท่านนายก ฯ ได้รับเอกสารแล้วหรือไม่อย่างไรครับ

นายกฯ - กราบเรียนท่านประธานสภาฯ ที่เคารพกระผม นายธเรวัชร อบแพทย์ นายกฯหาดยาย ขอเรียนต่อท่านสมาชิกฯและประธานสภาว่า หากท่านสมาชิกยืนยันว่า ได้ส่งเรื่องมายัง อบต.เป็นที่เรียบร้อยแล้วกระผมจะติดตามเรื่องที่สำนักปลัดให้ และจะดำเนินการส่งเรื่องไปยังไฟฟ้าให้ประเมินราคาให้ครับ

ประธานสภาฯ - ใครมีอะไรสอบถามเพิ่มเติมอีกหรือไม่

สมาชิกสภาฯ - กราบเรียนท่านประธานสภาฯ ที่เคารพ กระผมนายนิคม มุขสุข สมาชิกสภาฯ อบต.หมู่ที่ ๖ ขอหารือเรื่องท่อประปาของชาวบ้านในหมู่ที่ ๖ ครับเพราะขณะนี้ท่อประปา

ดังได้ชำรุดเสียหายชาวบ้านใช้งานไม่ได้ สาเหตุเกิดจากสะพานหัวตะเคียนได้พังลงมาทับท่อน้ำจนเกิดความเสียหายกระผมจึงขอฝากท่านผู้บริหารช่วยแก้ปัญหาให้กับชาวบ้านด้วยครับ

นายกฯ - กราบเรียนท่านประธานสภา ฯ ที่เคารพกระผม นายธเรวัชร อบแพทย์ นายก ฯ หาดยาย ขอเรียนต่อท่านสมาชิกฯ และประธานสภา ฯ เรื่องดังกล่าว กระผมจะส่งช่างเข้าไปสำรวจความเสียหายและจะรีบดำเนินการแก้ไขให้ และในเรื่องของสะพานที่หักนั้นกระผมเองได้ทำหนังสือถึงอำเภอถึงผู้ว่าเป็นที่เรียบร้อยแล้วครับ

ประธานสภาฯ - ใครมีอะไรสอบถามเพิ่มเติมอีกหรือไม่

สมาชิกสภาฯ - กราบเรียนท่านประธานสภา ฯ ที่เคารพ กระผมนายสุรศักดิ์ แก้วประดิษฐ์ สมาชิกสภาฯ อบต.หมู่ที่ ๙ เมื่อวันที่ ๔ ที่ผ่านมากระผมได้เข้าร่วมประชุมหมู่บ้านของหมู่ที่ ๙

มีชาวบ้านได้ฝากถามถึงท่านนายก ว่าเรื่องถนนสายหลักของหมู่ที่ ๙ ท่านรับปากว่าจะเรื้อทำใหม่เนื่องจากการอุดปะไม่สามารถทำได้ ไม่ทราบว่าจะทำให้เมื่อไหร่เพราะขณะนี้ชาวบ้านมีลำบากในการใช้ถนนเส้นดังกล่าว

๒. เรื่อง ประปาหมู่บ้านที่ท่านเคยรับปากไว้ไม่ทราบว่าจะดำเนินการให้เมื่อไหร่

๓. เรื่อง บ่อบาดาลของหมู่ที่ ๙ ๒ ที่หน้าโรงเรียนประชาบุษยวิทย์ และที่ซอยห้วยยางทางเจ้าหน้าที่ของกรมชลประทานได้ทำหนังสือถึงทาง อบต. เซ็นต์รับโอนบ่อบาดาลเป็นของ อบต.แต่ขณะนี้ท่านนายกฯ ยังไม่เซ็นต์รับกระผมเกรงว่าชาวบ้านอาจไม่ได้ใช้น้ำหาก

-12-

ทาง อบต.ไม่รับโอน และกระผมอยากทราบสาเหตุว่าเหตุใดทาง อบต.ถึงยังไม่รับโอนบ่อบาดาลจากกรมชลประทานครับ

นายกฯ - กราบเรียนท่านประธานสภา ฯ ที่เคารพกระผม นายธเรวัชร อบแพทย์ นายก ฯ หาดยาย ขอเรียนต่อท่านสมาชิกฯ และประธานสภาฯ ว่า

 1. เรื่องถนนสายหมู่ที่ ๙ ขณะนี้ทาง อบต. ได้ดำเนินการสอบราคาแล้วและจะมีการเปิดซองประมูลในวันที่ ๘ มกราคมนี้ครับ

 2. เรื่อง ประปาหมู่บ้านฝายคลองหงาว ของหมู่ที่ ๙ กระผมชี้แจงดังนี้คือ ในการรับโอนฝายดังกล่าวมีข้อผิดพลาดเกี่ยวกับการรับโอนในสภาฯ ของสมัยที่ผ่านมา คือ การรับโอนทาง อบต.ไม่ได้ให้ทางกรมชลประทานดูแลให้สองปีหลังจากการดำเนินการเสร็จสิ้น เพราะทาง อบต.ไม่มีช่างที่สามารถเข้าไปดำเนินการก่อสร้างและไม่มีความรู้ความสามารถ จากนั้นกระผมเองก็ได้ประสานงานไปยังทางกรมชลประทานและกรมโยธาจังหวัดเพื่อให้หน่วยงานดังกล่าวได้ทำประมาณการมายัง ทาง อบต.เพื่อให้ทาง อบต.ได้ตั้งงบประมาณในการดำเนินการซ่อมแซมได้มีเจตนาดังนี้ คือ จะต้องให้หน่วยงานนั้นทำประมาณการในการซ่อมบำรุง เพื่อทาง อบต.จะได้ทำประมาณการตั้งงบประมาณดำเนินการซ่อมแซมได้อย่างถูกต้อง

3.เรื่องการรับโอนบ่อบาดาล ที่ท่าน สุรศักดิ์ แก้วประดิษฐ์ ส.อบต. หมู่ที่ ๙ ได้ถามว่า ทำไมกระผมถึงไม่เซ็นรับโอน กระผมมีเจตนาที่จะให้สมาชิกได้ทราบเรื่องวิธีการปฏิบัติการส่งหนังสือดังนี้ คือ ในเรื่องของการส่งหนังสือนั้นต้องทำให้ถูกต้องตามขั้นตอน คือ ต้องส่งหนังสือมายังทาง อบต. ที่สำนักงานปลัดฝ่ายธุรการ จากนั้นทางธุรการจะเกษียนหนังสือถึงปลัด อบต. ปลัดก็จะเกษียนหนังสือถึงนายก อบต.จากนั้นนายกฯก็จะได้ทำหนังสือคำสั่งไปถึงกองช่างเพื่อให้ดำเนินการต่อไป

ประธานสภาฯ - ใครมีอะไรสอบถามเพิ่มเติมอีกหรือไม่ หากไม่มีกระผมขอขอบคุณท่านที่เข้าร่วมประชุมในวันนี้และขอปิดการประชุมสภาองค์การบริหารส่วนตำบลหาดยายครับ

ปิดประชุม เวลา ๑๖.๒๐ น.

ลงชื่อ เลขานุการสภา อบต.

 ( นายคธาธร ไสสุวรรณ )

 ผู้จดบันทึกรายงานการประชุม

 ลงชื่อ ประธานสภา อบต.

 ( นายสยาม เที่ยงสุวรรณ )

 ผู้ตรวจรายงานการประชุมสภา ฯ